DIN
Store norske leksikon,Teknologi og industri,Standardisering
DIN er den nasjonale organisasjonen for standardisering i Tyskland og representerer Tyskland i den internasjonale standardiseringsorganisasjonen ISO. Norge følger DIN-standard på noen områder.
Instituttet er en uavhengig, ikke-statlig organisasjon (NGO), som ble opprettet i 1917. I dag er DIN tildelt ansvaret for å utvikle nasjonale standarder i Tyskland, og er utpekt som det tyske medlemmet i den internasjonale standardiseringsorganisasjonen ISO. DIN representerer også tyske interesse i EU og på den internasjonale arenaen for øvrig.Hovedkontoret til DIN ligger i Berlin. Det finnes rundt 30 000 DIN-standarder som dekker praktisk talt alle områder innen teknologi. I Norge brukes DIN-standarder på områder som ikke er dekket av Norsk Standard eller av det amerikanske standardiseringsinstituttet SAE. Historikk Da DIN ble opprettet i 1917, fungerte det som en standardiseringskomité for tysk industri under navnet Normenausschuß der deutschen Industrie (NADI).Etter hvert som instituttet også tok ansvaret for å standardisere innenfor en rekke ikke-industrielle områder, ble navnet omdøpt flere ganger, senest i 1975 da det fikk det nåværende navnet Deutsches Institut für Normung. Les mer i Store norske leksikon standard teknisk standard ISO Standard Norge